stanford-oval/wikipedia huggingface dataset:
Conclave
Juoni

Paavin kuoltua kardinaali Lawrence järjestää Vatikaanissa kardinaalien kokouksen eli konklaavin uuden paavin valitsemiseksi. Kokouksen aikana Lawrence joutuu osallistumaan monenlaisiin juonitteluihin, tutkimaan paaviksi pyrkivien kardinaalien menneisyyttä ja kamppailemaan omatuntonsa kanssa.
Elokuvan käännekohtiin kuuluu kardinaali Benítezin puhe, jossa hän vastaa konservatiivisen kardinaalin islaminvastaiseen puheeseen terroristisen pommi-iskun jälkeen:
"Kristitty ja muslimi. Sanotko, että meidän täytyy taistella? Mistä luulet meidän taistelevan? Ei, hyvä veli. Se, mitä vastaan taistelet, on täällä, meidän sisällämme. Jos annamme vihan vallata meidät, jos puhumme 'osapuolista' sen sijaan, että puhumme jokaisen miehen ja naisen puolesta - -  Anteeksi, mutta viime päivinä olemme osoittautuneet pieniksi, mitättömiksi miehiksi - - Olemme olleet huolissamme vain itsestämme, Roomasta, näistä vaaleista, vallasta, mutta ne eivät ole Kirkko. Kirkko ei ole perinne. Kirkko ei ole menneisyys. Kirkko on se, mitä teemme seuraavaksi."
Rooleissa

| 0 | 1 | 2 |
| --- | --- | --- |
|  Ralph Fiennes  | … |  kardinaali Lawrence   |
|  Stanley Tucci  | … |  kardinaali Bellini   |
|  John Lithgow  | … |  kardinaali Tremblay   |
|  Isabella Rossellini  | … |  nunna Agnes   |
|  Sergio Castellitto  | … |  kardinaali Tedesco   |
|  Lucian Msamati  | … |  kardinaali Adeyemi   |
|  Carlos Diehz  | … |  kardinaali Benitez   |
Palkinnot

Elokuva sai kahdeksan Oscar-ehdokkuutta, joista se palkittiin parhaan sovitetun käsikirjoituksen Oscarilla (Peter Straughan Robert Harrisin romaanin pohjalta).
Elokuva voitti neljä Bafta-palkintoa mukaan lukien parhaan elokuvan palkinnon.
Elokuva voitti Screen Actors Guild -palkintogaalan pääpalkinnon eli parhaan näyttelijäkokoonpanon palkinnon.
Glenn

| Glenn |
| --- | --- |
Nimipäivä:   
– suomenkielinen:  –
– ruotsinkielinen:  7. marraskuuta
– ortodoksinen:  –
Muunnelmia:  Glen
Vastineita eri kielissä:  –
Nimen alkuperä:  skotlantilainen, laakso
Infobox OKNimi-testi OK: 
Glenn tai Glen on alun perin skotlantilainen nimi, joka esiintyy sekä sukunimenä että miehen etunimenä. Nimi johtuu gaelin kielen sanasta gleann, joka merkitsee laaksoa.
Suomessa nimi Glenn on vuoden 2019 loppuun mennessä annettu 419:lle ja Glen noin 150 miespuoliselle henkilölle. Glennin nimipäivä on suomenruotsalaisen kalenterin mukaan 7. marraskuuta.
Tunnettuja Glennejä ja Glenejä > Glenn tai Glen sukunimenä

Beverly Glenn-Copeland (s. 1944), yhdysvaltalainen laulaja ja laulunkirjoittaja
Brianna Glenn (s. 1980), yhdysvaltalainen pituushyppääjä
Christopher Glenn (1938–2006), yhdysvaltalainen radio- ja televisiotoimittaja
Cornell Glen (s. 1981), trinidadtobagolainen jalkapalloilija
Iain Glen (s. 1961), skotlantilainen näyttelijä
John Glen (s. 1932), brittiläinen elokuvaohjaaja
John Glenn (1921–2016), yhdysvaltalainen astronautti, merijalkaväen hävittäjälentäjä ja poliitikko
Ryan Glenn (s. 1941), kanadalainen jääkiekkoilija
Scott Glenn (s. 1941), yhdysvaltalainen näyttelijä
Tyree Glenn (1912–1974), yhdysvaltalainen jazzpasunisti ja -vibrafonisti
Kuvitteellisia Glennejä

Glenn Quagmire, animaatiosarjassa Family Guy
Glenn Rhee, sarjakuvassa ja tv-sarjassa The Walking Dead
Karoliini

| Karoliini |
| --- | --- |
Oma nimi:  Refalúwasch
Tiedot
Alue:   Pohjois-Mariaanit
Virallinen kieli:   Pohjois-Mariaanit
Puhujia:  noin 3 000
Sija:  ei sadan suurimman joukossa
Kirjaimisto:  latinalainen
Kielitieteellinen luokitus
Kielikunta:  Austronesialaiset kielet
Kieliryhmä:  Malaijilais-polynesialaiset kielet Oseanialaiset kielet Mikronesialaiset kielet
Kielikoodit
ISO 639-1:  -
ISO 639-2:  cal
ISO 639-3:  cal
 Ohje 
Karoliini (omakielinen nimi: Refalúwasch) on noin 3 000 ihmisen äidinkielenään puhuma austronesialainen kieli. Sitä ei nimestään huolimatta puhuta Karoliineilla vaan Pohjois-Mariaaneilla, jossa se on virallinen kieli yhdessä tšamorron ja englannin kanssa. Kielellä on kaksi murretta: saipanin karoliini ja eteläkaroliini. Karoliinin läheisimpiä sukulaiskieliä ovat muun muassa puluwat, satawal, tobi, sonsorol ja woleai. Kielen katsotaan olevan uhanalainen.
Kieltä kirjoitetaan latinalaisin aakkosin.
Fonologia > Konsonantit

|  |  | Bilabiaali | Labiodentaali | Alveolaari | Retrofleksi | Palataali | Velaari |
| --- | --- | --- | --- | --- | --- | --- | --- |
| Nasaali | Norm. | m, mː |  |  |  |  | ŋ, ŋː |
| Nasaali | Lab. | mʷˠ, mʷˠː |  |  |  |  |  |
| Klusiili | Norm. | p, pː |  | t, tː | tʂːʲ |  | kː |
| Klusiili | Lab. | bʷˠ, pʷˠː |  |  |  |  |  |
| Frikatiivi | Frikatiivi |  | f, fː | s, sː | ʂ |  | x |
| Lateraali | Lateraali |  |  | l, lː |  |  |  |
| Tremulantti | Tremulantti |  |  | r |  |  |  |
| Puolikonsonantti | Puolikonsonantti | w |  |  |  | j |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i | ʉ | u |
| Puolisuppea | e | ɵ | o |
| Lähes väljä | æ | ɐ |  |
| Avoin |  |  | ɒ |
Kaikki vokaalit voivat esiintyä sekä lyhyinä että pitkinä.
Lähde:
Aiheesta muualla

Saipan Tribune, muutama näyte kielestä (sivun yläosassa)
Austronesialaiset kielet
abadi
abung
adonara
alune
anuta
atšeh
’auhelawa
badui
bali
belait
bugi
buru
cebuano
chuuk
etelämarquesas
fidži
gao
havaiji
hiligaino
iloko
indonesia
jaava
japi
karoliini
kiribati
madura
malagassi
malaiji
maori
minangkabau
mokerang
nauru
palau
pingelap
pohjoismarquesas
rapanui
samoa
sunda
tagalog
tahiti
taroko
tetum
tikopia
timor
tonga
tšamorro
tuvalu
wanukaka
watubela
Jesuiittojen guaranilähetysasemat

San Ingnacion raunioita Argentiinassa.
Jesuiittojen guaranilähetysasemat olivat  lähetysasemia, joita jesuiitat perustivat  Argentiinaan ja Brasiliaan 1600-luvulla katekisoidakseen guarani-intiaaneja ja suojellakseen heitä espanjalaisilta ja portugalilaisilta orjakauppiailta.
Viiden aseman rauntiot ovat nykyisin Unescon maailmanperintöluettelossa: São Miguel das Missões Brasiliassa ja  San Ignacio Mini, Santa Ana, Nuestra Señora de Loreto ja Santa Maria Mayor Argentiinassa.
Luettelo lähetysasemista

Vuonna 1768, jolloin jesuiitat karkotettiin maasta, oli 32 lähetysasemaa asutettuna.
| 0 | 1 | 2 |
| --- | --- | --- |
|  San Borja  San Nicolás  San Luis  San Lorenzo  São Miguel das Missões  San Juan  Santo Angel  Yapeyú  La Cruz  Santo Tomé  Concepción  |  San Javier  Santa María la Mayor  Mártires  Apóstoles  San José  San Carlos  Candelaria  Santa Ana  San Ignacio Miní  Loreto  Corpus  |  Itapuá  Trinidad  Jesús  San Cosme y Damian  Santiago  Santa Rosa  San Ignacio Guazú  Santa María de Fe  San Joaquín  San Estanislao  |
Aiheesta muualla

Kuvia tai muita tiedostoja aiheesta Jesuiittojen guaranilähetysasemat Wikimedia Commonsissa
Yksityiskohtainen, kuvitettu kuvaus jesuiitta vähennykset Bolivia. (Arkistoitu – Internet Archive)
Unescon maailmanperintökohteet Argentiinassa
Córdoban jesuiittakortteli ja -estanciat
Cueva de las Manos, Río Pinturas
Iguazún kansallispuisto
Ischigualaston ja Talampayan luonnonpuistot
Jesuiittojen guaranilähetysasemat: San Ignacio Miní, Santa Ana, Nuestra Señora de Loreto ja Santa María Mayor
Le Corbusierin arkkitehtoniset työt
Los Alercesin kansallispuisto
Los Glaciaresin kansallispuisto
Quebrada de Humahuaca
Valdésin niemimaa
Kartassa merkittävimpiä lähetysasemia nykypäivän valtiorajojen kanssa
Karpenísi

| Karpenísi Karpenísin kunta Καρπενήσι Δήμος Καρπενησίου |
| --- | --- |
 Karpenísin kaupunki.
 Kunnan sijainti
 Karpenísi
 Koordinaatit: 38°55′N, 21°47′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Evrytanía
Hallinto:  
 – Asutustyyppi:  kunta, kaupunki
 – Kallikrates-koodi:  3001
Pinta-ala:  
 – Kokonaispinta-ala:  924,1 km²
Väkiluku (2011):  13 105
 – Kunnallis­yksikkö:  8 575
 – Kaupunki­yhdys­kunta:  7 348
 – Kaupunki:  7 183
 – Väestötiheys:  14,18 as./km²
Aikavyöhyke:  UTC+2
 – Kesäaika:  UTC+3
Postinumero:  361 00
Suuntanumero(t):  22370
Rekisterikilpi:  ΚΗ
 
 www.karpenissi.gr 
Infobox OKVirheellinen NIMI-arvo: 
Karpenísi (kreik. Καρπενήσι; kath.kreik. Καρπενήσιον, Karpenísion) on Kreikan kaupunki ja samanniminen kunta (Δήμος Καρπενησίου, Dímos Karpenisíou), joka sijaitsee Evrytanían alueyksikössä Keski-Kreikan alueella. Kaupunki on Evrytanían hallinnollinen keskus. Koko kunnan pinta-ala on 924,1 neliökilometriä ja väkiluku 13 105. Varsinaisen Karpenísin kaupungin väkiluku on 7 183 (vuonna 2011).
Nykyinen Karpenísin kunta muodostui, kun Karpenísi, Domnísta, Fourná, Ktiménia, Potamiá ja Prousós yhdistyivät vuoden 2011 alussa Kallikrates-suunnitelman mukaisesti.
Aiheesta muualla

Kuvia tai muita tiedostoja aiheesta Karpenísi Wikimedia Commonsissa
Δήμος Καρπενησίου. Karpenísin kunnan verkkosivut. (kreikaksi)
Keski-Kreikan alue
| --- | --- |
Boiotian alueyksikkö:  Alíartos-Thespiés  Dístomo-Aráchova-Antíkyra  Livadeiá  Orchomenós  Tanágra  Thíva 
Euboian alueyksikkö:  Chalkída  Dírfys-Messapía  Erétria  Istiaía-Aidipsós  Kárystos  Kými-Alivéri  Mantoúdi-Límni-Agía Ánna  Skýros 
Evrytanían alueyksikkö:  Ágrafa  Karpenísi 
Fokiin alueyksikkö:  Delfoí  Dorída 
Fthiotiin alueyksikkö:  Amfíkleia-Eláteia  Domokós  Kaména Voúrla  Lamía  Lokroí  Makrakómi  Stylída
Even in the Quietest Moments...

| Even in the Quietest Moments> .. Supertramp |
| --- | --- | --- |

Studioalbumin tiedot
 Julkaistu: 10. huhtikuuta 1977
 Tuottaja(t): Supertramp
 Tyylilaji: pop rock, taiderock, progressiivinen rock
 Kesto: 43.27
 Levy-yhtiö: A&M
Supertrampin muut julkaisut
| Crisis? What Crisis? 1975 | Even in the Quietest Moments... 1977 | Breakfast in America 1979 |
Even in the Quietest Moments... on brittiläisen pop rock -yhtye Supertrampin viides studioalbumi, joka julkaistiin vuonna 1977. Albumin tunnetuin ja samalla koko yhtyeen uran yksi tunnetuimmista kappaleista on 12-kielisellä akustisella kitaralla säestetty ja singlenäkin julkaistu Give a Little Bit. Myös kappaleet Even in the Quietest Moments, From Now On ja Fool's Overture olivat konserttien vakio-ohjelmistoa 80-luvulle asti.
Albumi oli Supertrampin ensimmäinen kultaa myynyt albumi Yhdysvalloissa.
Tausta ja musiikki

Vaikka albumin kaikki kappaleet on Supertrampille tyypillisesti kreditoitu yhteisesti Rick Daviesille ja Roger Hodgsonille, todellisuudessa Hodgson kirjoitti kappaleet Give a Little Bit, Even in the Quietest Moments, Babaji ja Fool's Overture yksin, kun taas Davies puolestaan sävelsi kappaleet Lover Boy, Downstream ja From Now On omin avuin.
Albumi nauhoitettiin Caribou Ranch -studiolla Coloradossa, sekä viimeisteltiin Record Plant -studiolla Los Angelesissa, koska vuoriston ohut ilma aiheutti hankaluuksia muun muassa lauluosuuksien nauhoittamisessa sekä puhallinsoittimissa.
Kappaleet > A-puoli

Give a Little Bit – 4.08  (Hodgson)
Lover Boy – 6.49  (Davies)
Even in the Quietest Moments – 6.26  (Hodgson)
Downstream – 4.00  (Davies)
Kappaleet > B-puoli

Babaji – 4.51  (Hodgson)
From Now On – 6.21  (Davies)
Fool's Overture – 10.52  (Hodgson)
Kokoonpano

Roger Hodgson - pää- ja taustalaulu, akustinen kitara (1, 3), sähkökitara (1, 2, 5, 6), akustinen piano (5, 7), syntetisaattorit (7), harmoni (7)
Rick Davies - pää- ja taustalaulu, akustinen piano (1, 2, 4, 6, 7), klavinetti (1), sähköpiano (6), Hammond-urut (1, 3, 6), syntetisaattorit (2, 3, 5, 7), melodika (6)
Dougie Thomson - bassokitara (1-3, 5-7)
John Helliwell - saksofonit (1, 2, 5-7), klarinetti (3, 7), taustalaulu
Bob Siebenberg - rummut, lyömäsoittimet (1-3, 5-7)
Arvostelut

Allmusic:
Karma

Sanalla karma (sanskritia, devanagari: कर्म; 'teko', 'toiminta'; paaliksi kamma) tarkoitetaan yleensä buddhalaisuudessa, hindulaisuudessa ja jainalaisuudessa esiintyviä syyn ja seurauksen toimintaa kuvaavia oppeja. On huomattava, että karman merkitys eri uskonnoissa poikkeaa toisistaan.
Näiden oppien mukaan jokaisen elävän olennon nykyinen olotila on suoraa seurausta menneisyydessä tehdyistä teoista. Karma on näiden tekojen alati muuttuva summa. Monesti karman katsotaan säilyvän myös kuolemassa, vaikkei varsinaiseen jälleensyntymään uskottaisikaan. Samaan tapaan nykyiset teot vaikuttavat tulevaisuuteen, myös tuleviin jälleensyntymiin. Pahat teot voivat johtaa jälleensyntymään huonommissa oloissa, jopa eläimenä. Teoiksi lasketaan myös ajatukset ja sanat. Mielentila, jossa teot tehdään, voi vaikuttaa kertyvän karman määrään ja laatuun.
Karma ei merkitse kohtaloa, sillä jokainen voi vaikuttaa omaan käytökseensä. Lisäksi on erilaisia karmaa puhdistavia seremonioita, joilla lievennetään pahan karman seurauksia ja voimistetaan hyvän karman vaikutusta. Buddhalaisuuden mukaan kaikki olennot ovat karman ulottuvissa, ja siksi millään jumalaolennoilla ei ole tässä suhteessa merkitystä. Hindujen mukaan jumalat eivät ole karman piirissä, vaan ne voivat vaikuttaa ihmisen karmaan.
Hindulaisuus

Hindulaisuuden mukaan, jos ihminen elää hyvin, hänen sielunsa pääsee kuolemansa jälkeen uudessa jälleensyntymässä parempaan elämään: ylempään kastiin tai jopa pyhäksi lehmäksi.lähde? Vastavuoroisesti jos ihminen elää huonosti, hän joutuu alempaan kastiin, kastittomaksi tai saastaiseksi eläimeksi. Jos ihminen elää sikamaisesti, hän joutuu seuraavassa elämässään siaksi. Jos ihminen keskittyy elämässään vain seksiin, hän joutuu seuraavassa elämässään linnuksi (jotka voivat paritella paljon ihmisiä useammin). Jos ihminen tappaa lehmän, hän joutuu helvettiin niin moneksi vuodeksi kuin lehmässä on karvoja.
Karman laki selittää monet länsimaista ihmistä Intiassa oudoksuttavat piirteet. Esimerkiksi vain harvat pyrkivät auttamaan kaduilla eläviä huono-osaisia, koska ajatellaan heidän kurjan kohtalonsa olevan heidän omaa syytään. Samoin länsimaiset ihmiset usein ihmettelevät sitä, että Intiassa eräät hindulahkot pitävät yllä sairaaloita lehmille ja linnuille, mutta huono-osaiset ja kastittomat ihmiset jäävät ilman apua.
Buddhalaisuus

Buddhalaisuudessa karman laki tarkoittaa yksinkertaisesti sitä että tietoisilla teoilla on seurauksensa. Karma on edellisten olosuhteiden ja mielentilojen seurausta. Oleellista karman kannalta on siis mielentila, jossa toimitaan. Karma tulee erottaa karma-vipakasta, joka tarkoittaa karman seurausta.
Karma ei tarkoita kohtalonoppia. Mitkään korkeammat voimat, kuten jumalat, eivät määritä kenenkään kohtaloa, sillä jumalatkin ovat karman ja jälleensyntymän piirissä. Ihminen luo itse karmansa, eikä karma ihmistä. Toisaalta buddhalaisuus ei myöskään opeta sattumaa; asioilla on aina aiheuttajansa.
Koska mikään korkeampi voima ei määritä karmaa, ei siihen sisälly ajatusta rangaistuksesta tai palkkiosta.
Buddhan opetuksen mukaan karma ei ole ainoa syy, jonka vuoksi asioita tapahtuu. Karma on vain yksi niyama, syyn ja seurauksen taso, joka aiheuttaa asioita. Viisi niyamaa on lueteltuna seuraavassa.
karma niyama – omat tietoiset teot
dharma niyama – luonnon lait, kuten painovoima
irthu niyama – ilmasto ja vuodenaikojen vaihtelu
bija niyama – perinnöllisyys
chitta niyama – mielentoiminnot
Ei siis voida sanoa että kaikki elämän vastoinkäymiset tai hyvät asiat olisivat karman seurausta. Jos esimerkiksi joudut onnettomuuteen, ei se välttämättä tarkoita että olisit tehnyt jotakin pahaa aikaisemmin.
Teosofia

Teosofian mukaan karma on elämässä tehtyjen tekojen ja valintojen seurausten summa. Tämä karma, ”karmisen velan saldo”, määrittelee millainen seuraava inkarnaatio tulee olemaan. Säännön ”jokainen niittää sitä mitä hän kylvää” mukaisesti jokainen joutuu lopulta kohtaamaan tekojensa seuraukset ja joko kärsimään ne tai sovittamaan ne. Teosofian opetusten mukaan ihminen voi jälleensyntyä uudelleen vain ihmiseksi. Teosofiassa ajatellaan, että vääryydet tulisi antaa anteeksi pahantekijälle. Karma tulee rankaisemaan sitä joka on loukannut toista, eikä ihmisen pidä omalla toiminnallaan kostaa puolestaan.
Uuspakanuus

Erityisesti wicca ja siihen pohjautuvat uuspakanuuden suuntaukset tunnustavat ”palautumisen lakia”: kaikilla teoilla on seurauksensa ja nämä palautuvat tekijälleen jopa kolminkertaisena. Tämä moraalinen ohjenuora selitetään yleensä luonnon vastavuoroisuuden ja fysiikan laeista johdetuksi ja varoittaa mustan magian harjoittamista vastaan. Sielunvaelluksen käsite on varsin yleinen uuspakanoiden keskuudessa, mutta koska karma koetaan välittömästi tässä elämässä toimivana voimana, hyvien tekojen merkitys painottuu nykyhetkeen tuonpuoleisen sijasta.
Kirjallisuutta

Smythe, Ingrid Hansen: Objections to Karma and Rebirth. Teoksessa Martin, Michael & Augustine, Keith (toim.): The Myth of an Afterlife. The Case against Life after Death.  Lanham, Maryland:  Rowman and Littlefield, 2015.  ISBN 978-0-8108-8677-3  (englanniksi)
Aiheesta muualla

Kuvia tai muita tiedostoja aiheesta Karma Wikimedia Commonsissa
Karri Hannula

Karri Hannula (6. kesäkuuta 1969 Helsinki – 1. joulukuuta 2000 Helsinki) oli suomalainen pakinoitsija, joka käytti nimimerkkiä Keskonen.
Hannula aloitti uransa Ylioppilaslehdessä, johon hän kirjoitti yhteensä 54 pakinaa vuosina 1997–2000. Sen jälkeen hän siirtyi Helsingin Sanomien Verkkoliitteeseen, jossa hän ehti julkaista 14 pakinaa, ennen kuin hänen uransa päättyi tapaturmaiseen kuolemaan vain 31-vuotiaana.
Kaikki Keskosen pakinat on julkaistu postuumissa kokoomateoksessa, johon esipuheen on kirjoittanut niin ikään Ylioppilaslehdessä aikanaan pakinoinut Bisquit eli Seppo Ahti. Bisquit oli yksi Keskosen oppimestareita, ja näitä kahta pakinoitsijaa pidetään tyyliltään toistensa läheisinä hengenheimolaisina.
Keskosen pakinoiden erityistuntomerkkinä voidaan pitää verbaaliakrobatiaa ja monitasoisia sanaleikkejä, joita hyödyntäen hän lähestyi laajaa aihepiirien kirjoa kevyistä teemoista syviin yhteiskunnallisiin satiireihin. Tässä mielessä hän jatkoi saumattomasti Ylioppilaslehden pitkää pakinaperinnettä, jonka aiempiin edustajiin kuuluvat Bisquitin lisäksi myös Olli, Nenä ja Johnny Walker.
Julkaisut

Hannula, Karri (Keskonen): Kootut pakinat.  Helsinki:  Loki-Kirjat, 2002.  ISBN 951-825-001-4
Aiheesta muualla

Keskosen pakinat Verkkoliitteessä Helsingin Sanomat, Verkkoliite. Arkistoitu 23.5.2007. Viitattu 16.6.2008.
Loviisan Merenkulkumuseo

| Loviisan Merenkulkumuseo |
| --- | --- |

Tyyppi:  Museo 
Osoite:  Laivasilta 8, 07900 Loviisa  
Sijainti:  Loviisa 
Kotisivut:  merenkulkumuseo.fi 
Koordinaatit:  60°27′07″N, 26°14′02″E
 fiLoviisan Merenkulkumuseo 
  
Loviisan Merenkulkumuseo sijaitsee Loviisassa Laivasilta-alueella.
Loviisa on ollut merenkulkukaupunki aina perustamisvuodestaan 1745 lähtien. Museo esittelee kaupungin jännittävää ja tutustumisen arvoista merenkulkuhistoriaa. Purjelaivakausi jatkui kaupungin ensimmäiset 170 vuotta. Loviisasta vietiin puutavaraa ja tärkein tuontitavara oli suola.
Loviisan Merenkulkuhistorian Säätiö ylläpitää Loviisan Merenkulkumuseota vanhalla satama-alueella Laivasillalla. Museorakennus noudattaa vanhojen 1700- ja 1800-lukujen suola-aittojen tyyliä. Museon tuntumassa oleva satavuotias hinaaja Onni ja sektoriloisto kuuluvat nekin säätiölle.
Eetu

| Eetu |
| --- | --- |
Nimipäivä:   
– suomenkielinen:  18. maaliskuuta
– ruotsinkielinen:  –
– ortodoksinen:  –
Muunnelmia:  Ietu (Karjalassa)
Vastineita eri kielissä:  Edward, Eddie
Nimen alkuperä:  Edward
Infobox OKNimi-testi OK: 
Eetu on suomalainen miehen etunimi ja johdannainen brittiläistä alkuperää olevasta Edward-nimestä.  Nimi oli käytössä ainakin jo 1800-luvulla ja yleistyi jonkin verran vuosina 1900–1919. Tämän jälkeen kuitenkin tuli aika, jolloin nimen Eetu antaminen lapselle väheni. Hyvin suosituksi se tuli vasta 1900-luvun lopulla: vuosina 1980–1999 se annettiin 5 253 ja vuosina 2000–2009 yhden vuosikymmenen kuluessa jo 6 045 pojalle. Kaiken kaikkiaan nimi Eetu on Suomessa vuoden 2019 loppuun mennessä annettu 16 405 miehelle ja alle 15 naiselle.
Kuvitteellisia Eetuja

Eetu, päähenkilö animaatioelokuvassa Eetu ja Konna
Eetu, Kippari-Kallen paras ystävä
Eetu, hahmo sarjakuvassa Pikku Lulu
Eetu, Rauman Lukko -jääkiekkoseuran logossa esiintyvä kettu
Eetu, avaruusolento animaatiosarjassa Hilla ja avaruuden Eetu
Rymy-Eetu, päähenkilö Erkki Tantun piirtämässä samannimisessä sarjakuvassa
Eetuja muissa yhteyksissä

EETU, eläkeläisliittojen etujärjestö
Eetu, Kari Cavénin julkinen veistos Tampereen Pappilassa
Eetu, laulaja Eetu Kalavaisen esikoisalbumi vuodelta 2019
Amurin museokortteli

| Amurin museokortteli |
| --- | --- |
 Museon sisäänkäynti.
Tyyppi:  kulttuurihistoriallinen museo
Osoite:  Satakunnankatu 49 33230 Tampere, Finland
Sijainti:  Amuri 
Perustettu:  1975 
Ylläpitäjä:  Tampereen kaupunki
Kotisivut:  museokortteli.fi
Koordinaatit:  61°29′57.4″N, 23°44′36.1″E
 fiAmurin museokortteli 
     
Amurin museokortteli on Tampereella Amurin kaupunginosassa sijaitseva museo, joka esittelee tamperelaisen työväestön koteja ja kuvitteellisia elämäntarinoita vuosilta 1882–1973. Museokortteli koostuu viidestä asuintalosta ja neljästä piharakennuksesta.
Museo on avoinna toukokuun puolivälistä syyskuun alkuun. Museokorttelissa toimiva kahvila Amurin Helmi palvelee ympäri vuoden.
Amurin museokorttelin rakennukset on suojeltu vuonna 2024 hyväksytyllä asemakaavalla. Korttelin rakennukset ovat kulttuurihistoriallisesti arvokkaita sekä kaupunkikuvan säilymisen kannalta tärkeitä, eikä niitä saa purkaa. Asemakaavassa annetut suojelumääräykset koskevat myös rakennusten sisätiloja.
Aiheesta muualla

Kuvia tai muita tiedostoja aiheesta Amurin museokortteli Wikimedia Commonsissa
Amurin museokorttelin kotisivut
Amurin museokortteli -esite
VirtualTampere: Virtuaalivierailu museokortteliin
Virtuaalinen kierros museokorttelissa
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Yhdysvallat 
Henkilöt:  Yle 
| n k Perustiedot Wikidatassa: Amurin työläismuseokortteli (Q41776569)ohje |
| --- | --- |
esiintymä kohteesta: museo
valtio: Suomi
sijaitsee hallinnollisessa alueyksikössä: Tampere
sijainti: Amuri
katuosoite: Satakunnankatu 49, 33230 Tampere
koordinaatit: 61°30′N 23°44′E﻿ / ﻿61.5°N 23.74°E﻿ / 61.5; 23.74
Peignot

Peignot
Peignot on A. M. Cassandren ja Charles Peignotin suunnittelema omintakeinen sans serif -kirjaintyyppi, jonka kirjasinvalimo Deberny & Peignot julkaisi vuonna 1937. Peignotin suuraakkoset seuraavat klassisia versaalimuotoja, mutta pienaakkoset ovat yhdistelmä pien- ja suuraakkosten kirjainmuotoja. Pienaakkosmaiset muodot esiintyvät vain b-, d-, f-, j-, k-, l- ja y-kirjaimilla. Lisäksi h-kirjaimen toisessa pylväässä on tavanomaisesta poikkeava pidennys ylös. Kirjaintyypistä julkaistiin vuonna 1937 kaksi leikkausta ja vuonna 1938 kolmas leikkaus. Myöhemmin julkaistiin vielä kapea versio, jossa oli vain suuraakkoset.
VGC ja Photo-Lettering julkaisivat valolatomakoneita varten Peignotista uudet versiot. Lisäksi Peignot kuului myös Letrasetin siirtokirjainten valikoimaan. Sittemmin useat fonttivalmistajat ovat julkaisseet kirjaintyypistä omat versionsa, Linotype nimellä Peignot, Compugraphic nimellä Penyoe, Bitstream nimellä Exotic 350. Peignot on ollut suosittu muun muassa kirjankansissa ja sitä on käytetty myös The Mary Tyler Moore Show -sarjan tunnuksessa.
Karpaattienkoira

| Karpaattienkoira |
| --- | --- |

Avaintiedot
Alkuperämaa:   Romania
Määrä:  Suomessa vain muutama
Alkuperäinen käyttö:  laumanvartija
Nykyinen käyttö:  laumanvartija, vahtikoira
Elinikä:  12–14 vuotta
Muita nimityksiä:  ciobănesc românesc carpatin, ciobănesc carpatin, Carpathian Shepherd, Romanian Carpathian Shepherd Dog, Romanian Carpatin Herder, chien de berger roumain des Carpathes, perro de pastor rumano de los Cárpatos, ida-karpaadi lambakoer, carpatin, CRC
FCI-luokitus:  ryhmä 1 Lammas- ja karjakoirat alaryhmä 1 Lammaskoirat #350
Ulkonäkö
Paino:  uros 32–45 kglähde?
Säkäkorkeus:  uros 65–73 cm narttu 59–67 cm
Väritys:  sudenharmaa (kellanruskea mustin karvankärjin)
Karpaattienkoira (rom. ciobănesc românesc carpatin) on kookas romanialainen koirarotu, joka on kotoisin Karpaateilta. Se paimentaa ja vartioi lampaita, suojellen niitä pedoilta.
Luonne ja käyttäytyminen

Hyvin omistautunut, hyvätapainen, rohkea karpaattienkoira taistelee tarpeen tullen jopa karhuja vastaan yrittäessään suojella lammaslaumoja tai isäntäänsä.